בס"ד, מרחשוון תשפ"ז
בכורות דף כ"ח, מהלכות דיין שטעה
א. מבוא
1. סנהדרין, דף ו': "ויהו הדיינין יודעין את מי הן דנין, ולפני מי הן דנין, ומי עתיד ליפרע מהן, שנאמר אלהים נצב בעדת אל, וכן ביהושפט הוא אומר ויאמר אל השפטים ראו מה אתם עשים כי לא לאדם תשפטו כי (אם) לה'. שמא יאמר הדיין מה לי בצער הזה? תלמוד לומר עמכם בדבר משפט - אין לו לדיין אלא מה שעיניו רואות".
2. תורת האדם לרמב"ן, שער המיחוש - עניין הסכנה, סעיף ו': "בפרק החובל (ב"ק פה:) תנא דבי ר' ישמעאל ורפא ירפא מכאן שניתנה רשות לרופא לרפאות. פי' שמא יאמר הרופא מה לי בצער הזה שמא אטעה ונמצאתי הורג נפשות בשוגג לפיכך נתנה לו תורה רשות לרפאות. וקשיא לי הא דתניא בתוספתא (ב"ק פ"ט) רופא אומן שרפא ברשות ב"ד והזיק ה"ז גולה, אלמא עונש שוגג יש בדבר?! ויש לומר הכי: הרופא כדיין מצווה לדון, ואם טעה בלא הודע אין עליו עונש כלל, כדאמרינן (סנהדרין ו:) שמא יאמר הדיין מה לי בצער הזה? ת"ל עמכם בדבר המשפט - אין לדיין אלא מה שעיניו רואות, ואעפ"כ אם טעה ונודע לב"ד שטעה משלם מביתו על הדרכים הידועים בו. ואע"ג דהתם אם דן ברשות ב"ד פטור, אף כאן מדיני אדם פטור מן התשלומין אלא שאינו פטור מדיני שמים עד שישלם הנזק ויגלה על המיתה, הואיל ונודע שטעה והזיק או המית בידים. וכן אמרו בתוספתא דב"ק (פ"ו ה"ו) גבי פטורים מדיני אדם וחייבין בדיני שמים, רופא אומן שריפא ברשות ב"ד פטור מדיני אדם ודינו מסור לשמים, ומ"מ בלא הודע שלו אינו חייב כלום כמו שהדיין פטור לגמרי בין מדיני אדם בין מעונש שמים, והוא שיזהר כמו שראוי ליזהר בדיני נפשות ולא יזיק בפשיעה כלל". 

ב. ביטול הדין וחיוב תשלומין
3. בכורות, דף כ"ח: "דן את הדין, זיכה את החייב וחייב את הזכאי, טימא את הטהור וטיהר את הטמא - מה שעשה עשוי, וישלם מביתו, ואם היה מומחה לב"ד - פטור מלשלם. לימא תנן סתמא כר' מאיר דדאין דינא דגרמי? א"ר אילעא אמר רב: כגון שנשא ונתן ביד".
4. סנהדרין, דף ל"ב-ל"ג: "מה בין דיני ממונות לדיני נפשות? ... דיני ממונות - מחזירין בין לזכות בין לחובה, דיני נפשות - מחזירין לזכות ואין מחזירין לחובה ... ורמינהו: דן את הדין, זיכה את החייב חייב את הזכאי, טימא את הטהור, טיהר את הטמא - מה שעשה עשוי, וישלם מביתו! אמר רב יוסף: לא קשיא: כאן - במומחה, כאן - בשאינו מומחה ... רב ששת אמר: כאן - שטעה בדבר משנה, כאן - שטעה בשיקול הדעת".
5. תורת הרא"ל מסכת סנהדרין, בעניין דיין שטעה: "דומה, שהסוגיות עוסקות בשני נושאים שונים: הסוגייה בבכורות דנה בחיוב הדיין לשלם, ואילו הסוגייה בסנהדרין עוסקת בשאלה האם הדין חוזר או לא. לכאורה, ניתן להבחין בין שתי השאלות: החזרת הדין תלויה בטיב הטעות ובזהות הטועה, ואילו תשלומי הדיין תלויים בתפיסתנו את עצם הפסיקה. עם זאת, הראשונים נחלקו בדבר, ונקטו גם עמדות שונות...".

ג. האם דיין שטעה מוגדר כמזיק?
6. בכורות, דף כ"ח: "לימא תנן סתמא כר' מאיר דדאין דינא דגרמי? א"ר אילעא אמר רב: כגון שנשא ונתן ביד".
7. חידושי הרמב"ן, בבא מציעא דף פ"ב: "ועוד הביאו טבח אומן שקלקל דפטור בחנם ואמאי אדם מזיק הוא, וכי נמי סבירא לן אנוס הוא ליחייב! וזה ודאי קשה עליהם דכיון דמיחייב בשכר אלמא כעין גנבה ואבדה הוא ולאו אונס גדול ולאו אונס קטן הוא ופטרוהו בחנם, אלא שאין באומן הטועה במלאכתו משום מזיק".
8. מלחמות ה' לרמב"ן, סנהדרין שם: "שאפילו לדברי ר"מ אין כל הגורם בדיבור כעושה מעשה. ואם תאמר הרי אמרו שם שאם הראה מעצמו כמי שנטל ונתן ביד דמי וחייב?! מאריה דאברהם, וכי מעצמו הוא עושה, והלא קבלוהו בעלי הדין עליהם וגמר למידן ואי נמי לא קבלוהו וגמיר וסביר או בי תלתא דאיכא בינייהו חד דגמיר למידן, והתובע צווח לפניו לדון ודן, דמצווה רבה עביד, ורחמנא אנסיה ופקדיה למידן להו דינא, וליביה אנסיב למטעה. ולא יהא כמסור דקא עביד איסורא רבה, שלא יתחייב בגרמתו בלבד. אלא מיהו מאן דליתיה מומחה, ולא קבלוה ודאי כיון דאשרה בעלמא הוא ואיסורא עבד כמסור שהראה מעצמו דמי, ומחייב כדברי רבינו הגדול ז"ל".
9. רמב"ם סנהדרין, ו' א',ד': "כל דיין שדן דיני ממונות וטעה אם טעה בדברים הגלויים והידועים כגון דינין המפורשין במשנה או בגמרא חוזר הדין ומחזירין הדבר כשהיה ודנין בו כהלכה. ואם אי אפשר להחזיר כגון שהלך זה שנטל הממון שלא כדין למדינת הים, או שהיה אלם או שטמא דבר טהור או שהורה בכשרה שהיא טריפה והאכילה לכלבים וכיוצא בזה הרי זה פטור מלשלם, אף על פי שגרם להזיק לא נתכוון להזיק ... אבל מי שאינו מומחה ולא קבלו אותו בעלי דינין אף על פי שנטל רשות הרי זה בכלל בעלי זרוע ואינו בכלל הדיינין, לפיכך אין דיניו דין בין טעה בין לא טעה וכל אחד מבעלי דינין אם רצה חוזר ודן בפני בית דין, ואם טעה ונשא ונתן ביד חייב לשלם מביתו וחוזר ולוקח מבעל דין זה שנתן לו שלא כהלכה, ואם אין לו להחזיר או שטמא או שהאכיל דבר המותר לכלבים ישלם כדין כל גורם להזיק שזה מתכוין להזיק הוא".
10. שיעורי הרא"ל, שם: "מדברי הרמב"ן, ואפשר שגם הרמב"ם, ניתן ללמוד, שההבדל בין דיין מומחה ובין דיין הדיוט נוגע לא רק לעצם השאלה האם ראוי היה להם לשבת בדין, אלא גם לטעות כשלעצמה. כאשר מוסר אדם את ממונו לבעל מלאכה, או כאשר הוא מוסר את הכרעת הסכסוך לדיין, הרי שהדיין פועל בו כבתוך שלו, ואף אם יטעה, כלל לא מדובר על נזק. כאמור, אם מדובר על טעות ברורה וחד משמעית, הרי זו רשלנות פושעת, וניתן לחייב עליה. אך במקרה הפשוט יותר, הדיין המומחה פטור לא רק משום שמותר היה לו לשבת בדין, אלא משום שבעל הדין עצמו מינה אותו לעסוק בנושא, ולהכריע כפי שיקול דעתו".

ד. טועה בדבר משנה וטועה בשיקול הדעת
11. רש"י בכורות, דף כ"ח: "וטעה בדבר משנה חוזר בדיבורו בסנהדרין (דף לג) וכיון דאי קיימא פרה הוה מצי למיהדר ביה ולמשרייה אישתכח דמה שאמר לאו כלום הוא". 
12. טור חושן משפט, כ"ה: "ואם הטעות בדבר פשוט כגון דבר המפורש במשנה בכל ענין חוזר הדין אפילו שלשה מומחין אפילו קבלום עליהם שאין כאן דין כלל כיון שהטעות בדבר הפשוט".
13. רש"י סנהדרין, דף ו': "הלכך - דיניה לא הדר, וכיון דלא איתמר הלכתא לא כמר ולא כמר, האי בעל דין דנקט לא בעי לשלומי, דאמר ליה: פסקת לי לדינאי".
14. קצות החושן, כ"ה ס"ק ד': "וא"כ מה דקם דינא בשיקול הדעת הוא רק משום דמוחזק על פי דיין והיינו דאהני ליה".
15. טור, שם: "דיין שדן דין וטעה אם הטעות בשיקול הדעת ... אינו יכול לומר לבעל דין שזיכה תחזיר מה שנתן לך כי טעיתי ואפילו אם יש גדול ממנו להחזירו אין הבעל דין שזיכהו צריך להחזיר דקנס הוא שקנסו חכמים שיתקיים הדין וישלם מביתו".
